 МОТИВИ

[bookmark: _Hlk185333765]На основание чл.26, ал.4 от Закона за нормативните актове, на заинтересованите лица се предоставя 30-дневен срок, от публикуване на обявлението, за предложения и становища по настоящия Проект на ПРОГРАМА ЗА ПОЛАГАНЕ НА ОБЩЕСТВЕНОПОЛЕЗЕН ТРУД ОТ ЛИЦА, ОБЕКТ НА МЕСЕЧНО СОЦИАЛНО ПОДПОМАГАНЕ В ОБЩИНА ГРАМАДА.
Предложенията и становищата могат да бъдат депозирани в Деловодството на Община Грамада на адрес: гр. Грамада, пл.  ”Мико Нинов” №1 или на e-mail: obstina_gramada@abv.bg; 
На основание чл.28, ал.2 от Закона за нормативните актове, представяме следните Мотиви към проект на ПРОГРАМА ЗА ПОЛАГАНЕ НА ОБЩЕСТВЕНОПОЛЕЗЕН ТРУД ОТ ЛИЦА, ОБЕКТ НА МЕСЕЧНО СОЦИАЛНО ПОДПОМАГАНЕ В ОБЩИНА ГРАМАДА
I. Причини , които налагат приемане на ПРОГРАМА ЗА ПОЛАГАНЕ НА ОБЩЕСТВЕНОПОЛЕЗЕН ТРУД ОТ ЛИЦА, ОБЕКТ НА МЕСЕЧНО СОЦИАЛНО ПОДПОМАГАНЕ В ОБЩИНА Грамада
Необходимостта и нормативната обосновка от реализиране на тази програма са регламентирани в чл. 2, ал. 4, т. 1 от Закона за социалното подпомагане (ЗСП), според който получаването на месечни социални помощи се обвързва с полагането на общественополезен труд, освен в случаите на майчинство или когато възрастта и/или здравословното състояние на лицето не позволяват това.
Настоящата Програма се реализира и в изпълнение чл. 12 от Правилника за прилагане на Закона за социалното подпомагане, както и на Рамково споразумение между Агенцията за социално подпомагане, Изпълнителна агенция "Главна инспекция по труда" и Националното сдружение на общините в Република България. 
Съгласно чл. 12 от Правилника за прилагане на Закона за социално подпомагане /ППЗСП/ безработните лица в трудоспособна възраст, които получават месечна помощ по чл. 9 и не са включени в програмите за заетост по чл. 126 от Закона за социално подпомагане, следва задължително да полагат общественополезен труд по организирани от общинската администрация програми за предоставяне на социални услуги, екологични програми, програми за благоустрояване и хигиенизиране на населените места и други програми за общественополезни дейности за срок 10 дни по 4 часа дневно.
За лицата, полагащи общественополезен труд се заплаща застраховка за трудова злополука.
II. Цели
Основна цел на Програмата за полагане на общественополезен труд от лица, обект на месечно социално подпомагане е регламентиране на полагането на общественополезен труд от безработни лица, обект на месечно социално подпомагане, пълноценно ангажиране на безработните лица в полезни за общината дейности, във връзка с изпълнението на екологични програми, хигиенизиране, благоустрояване и др.

III. Финансови и други средства 
1.Средствата за социални помощи се финансират от държавния бюджет.
2.Средствата необходими за пряката реализация на Програмата и осигуряване безопасността на лицата се осигуряват от бюджета на Община Грамада.
IV.  Очаквани резултати от прилагането.
Резултатите, които се очакват от прилагането на Програмата са :
-Брой включени лица на годишна база, в т.ч. по видове дейности;
-Средно месечен брой безработни лица положили обществено полезен труд  по програмата;
-Прогнозен размер на разходите за застраховане;
[bookmark: _GoBack]-Ангажирани служители на общината и партньора.
V. Анализ на съответствие с правото на Европейския съюз.
Проекта на Програмата е изготвен и предложен за приемане при спазване на основните принципи, заложени в правото на Европейския съюз: откритост, публичност, прозрачност.
Програмата се прилага във всички населени места на територията на Община Грамада, като се включат всички безработни лица в трудоспособна възраст с одобрени молби за месечна социална помощ / по чл.9 от ППЗСП/, които не са включени в програмите за заетост по чл. 126 от Закона за социално подпомагане.

